อยากทราบว่าเป็นอาการของภูมิแพ้อากาศใช่ไหม คะ่ ถ้ามีอาการคันตา มีน้ำมูก หายใจไม่ออก
สวัสดีค่ะ อาการคันตา มีน้ำมูก หายใจไม่ออก อาจเป็นอาการของ1. ไข้หวัด ซึ่งเป็นโรคติดต่อของระบบเดินหายใจ ซึ่งอาจมีอาการอื่นๆ ร่วมอีก เช่น ไข้ ไอ เจ็บคอ มีเสมหะ ปวดหัว ปวดเมื่อยตัว อ่อนเพลีย เป็นต้น แต่อาการมักจะหายได้เองภายใน 1-2 สัปดาห์2. โรคภูมิแพ้ ชนิดแพ้อากาศ (allergic rhinitis) อาการคือมีน้ำมูกใสไหล คัดจมูก คันตา คันจมูก เพดานปาก และลำคอเป็นประจำ จมูกอาจได้กลิ่นลดลง บริเวณใต้ตามักเป็นรอยคล้ำดำ อาการจะเป็นๆ หายๆ โดยจะมีช่วงที่ดีขึ้นสลับกับช่วงอาการกำเริบ3. ไซนัสอักเสบแบบกึ่งเฉียบพลันหรือเรื้อรัง มักจะทำให้มีน้ำมูกสีเขียวหรือสีเหลืองข้น คัดจมูก การรับกลิ่นไม่ดี มีมูกข้นในลำคอหรือมูกไหลลงลำคอ มี ปวดบริเวณไซนัส ได้แก่ โหนกแก้ม หน้าผาก จมูกตรงระหว่างคิ้ว และหัวตา ลมหายใจมีกลิ่นเหม็น เป็นต้น4. มีริดสีดวงจมูกหรือเนื้องอกในช่องจมูก หรือโพรงไซนัส ซึ่งจะทำทำให้มีอาการคัดจมูก แน่นจมูก มีกลิ่นเหม็นในจมูก การได้กลิ่นลดลง รวมถึงมีอาการปวดในโพรงจมูก ปวดหัวหากอาการเป็นต่อเนื่องนานเกิน 2 สัปดาห์ หรือเป็นๆ หายๆ มาหลายเดือน แนะนำควรไปพบแพทย์เพื่อรักษาค่ะในเบื้องต้น ให้พยายามหลีกเลี่ยงสิ่งต่างๆ ที่อาจทำให้เกิดการแพ้ไปด้วย เช่น ขนนก นุ่น ฝ้าย ไรฝุ่น ฝุ่นละออง ควัน เชื้อราต่างๆ สะเก็ดผิวหนังจากสัตว์ เช่น สุนัข แมว หนู กระต่าย เกสรดอกไม้ ดอกหญ้า แมลงสาบ และแมลงต่างๆ วัสดุเฟอร์นิเจอร์ เช่น ใยมะพร้าว เป็นต้น รวมไปถึงการมีความเครียดด้วย นอกจากนี้ ก็ควรหลีกเลี่ยงการโดนอากาศเย็น ไม่โดนลม ไม่ดื่มน้ำเย็น หลีกเลี่ยงการอยู่ใกล้ผู้ที่สูบบุหรี่ และหากอยู่ในที่ที่มีฝุ่นละอองมาก ก็ควรใส่หน้ากากที่ป้องกันฝุ่นละอองไว้ด้วย และควรนอนหลับพัผ่อนให้เพียงพอ ทานอาหารที่มีประโยชน์ค่ะหากมีน้ำมูกมาก อาจใช้วิธีล้างจมูกด้วยน้ำเกลือ และอาจทานยาลดน้ำมูก เช่น cetirizine (เซทิริซีน), loratadine (ลอราทาดีน)